recursal/SuperWikiNEXT-32B huggingface dataset:
ในชื่อบุคคลญี่ปุ่นนี้นามสกุลคือ  *โทกูงาวะ*

**โทะกุงะวะ อิเอะซะดะ** (ญี่ปุ่น: 徳川 家定; โรมาจิ: *Tokugawa Iesada*; 6 พฤษภาคม ค.ศ. 1824 – 14 สิงหาคม ค.ศ. 1858) เป็น โชกุน คนที่ 13 แห่ง ตระกูลโทะกุงะวะ (ช่วงสมัย: 23 พฤศจิกายน ค.ศ. 1837 ถึง 14 สิงหาคม ค.ศ. 1853) เป็นบุตรชายคนที่สี่ของโชกุนโทะกุงะวะ อิเอะโยะชิ เกิดกับนางฮงจูอิน (Honju-in, 本寿院)

ในสมัยของท่านต้องเผชิญกับภัยอันตรายทั้งจากภายในและนอกประเทศ เช่น ในปีแรกของการดำรงตำแหน่งคือในปี ค.ศ. 1854 ญี่ปุ่นถูกกองทัพเรือสหรัฐเข้าปิดล้อมอ่าวโตเกียวเพื่อบังคับให้เปิดประเทศ และภัยจากในประเทศคือกลุ่มคนบางกลุ่ม ซึ่งนำโดยเหล่า ซามูไร และ ไดเมียว ที่ต้องการโค่นล้ม ตระกูลโทะกุงะวะ

โชกุน โทะกุงะวะ อิเอะซะดะ ถึงแก่อสัญกรรมเมื่อวันที่ 14 สิงหาคม ค.ศ. 1858 ขณะอายุได้เพียง 34 ปีโดยไร้ทายาท แต่ก่อนจะเสียชีวิตโชกุนอิเอะซะดะได้แต่งตั้งให้ โทะกุงะวะ อิเอะโมจิ ผู้เป็นญาติขึ้นเป็นโชกุนคนใหม่สืบต่อไป 


| ก่อนหน้า |  | โทกูงาวะ อิเอซาดะ |  | ถัดไป |
| --- | --- | --- | --- | --- |
| **โทะกุงะวะ อิเอะโยะชิ** |  |  **โชกุนแห่งเอะโดะบะคุฟุ** (ค.ศ. 1853 – 1858) |  | **โทะกุงะวะ อิเอะโมะจิ** |

| * ด
* ค
* ก
Tokugawa family crest โชกุนแห่งรัฐบาลเอโดะ |
| --- |
| อิเอยาซุ  **·**  ฮิเดตาดะ  **·**  อิเอมิตสึ  **·**  อิเอสึนะ  **·**  สึนาโยชิ  **·**  อิเอโนบุ  **·**  อิเอ็ตสึงุ  **·**  โยชิมุเนะ  **·**  อิเอชิเงะ  **·**  อิเอฮารุ  **·**  อิเอนาริ  **·**  อิเอโยชิ  **·**  อิเอซาดะ  **·**  อิเอโมจิ  **·**  โยชิโนบุ |
คณะกรรมาธิการความมั่นคงทั่วไปมีที่ประชุมอยู่ ณ ชั้นแรกของออแต็ลเดอบรีย็อน (Hôtel de Brionne) ในพระราชวังตุยเลอรี ซึ่งได้แก่อาคารทางขวามือของภาพ ส่วนอาคารทางซ้ายมือเป็นที่ประชุมของสภาแห่งชาติ
**คณะกรรมาธิการความมั่นคงทั่วไป** (ฝรั่งเศส: *Comité de sûreté générale*) เป็นคณะกรรมาธิการทางรัฐสภาของประเทศฝรั่งเศส ซึ่งทำหน้าที่เป็นหน่วยงานตำรวจในช่วงการปฏิวัติฝรั่งเศส โดยสอดส่องดูแลคณะกรรมการตำรวจท้องถิ่นที่รับผิดชอบการสืบสวนการแจ้งความเกี่ยวกับการกบฏ และมีอำนาจส่งผู้ต้องสงสัยไปยังศาลปฏิวัติเพื่อพิจารณาและลงโทษด้วยกีโยตีน คณะกรรมาธิการนี้ กับทั้งคณะกรรมาธิการความปลอดภัยสาธารณะ มีผลให้เกิดยุคสมัยแห่งความน่าสะพรึงกลัว

คณะกรรมาธิการความมั่นคงทั่วไปก่อตั้งขึ้นในเดือนตุลาคม ค.ศ. 1792 ในฐานะคณะกรรมาธิการของสภาแห่งชาติ โดยมุ่งหมายให้มาพิทักษ์รักษาสาธารณรัฐแห่งการปฏิวัติจากศัตรูภายใน จน ค.ศ. 1794 คณะกรรมาธิการความมั่นคงทั่วไปกลับกลายเป็นส่วนหนึ่งของฝ่ายต่อต้านมักซีมีเลียง รอแบ็สปีแยร์ และคณะกรรมาธิการความปลอดภัยสาธารณะที่รอแบ็สปีแยร์ดูแลอยู่ และคณะกรรมาธิการความมั่นคงทั่วไปยังมีส่วนพัวพันในรัฐประหารเมื่อวันที่ 9 เดือนแตร์มีดอร์ (27 กรกฎาคม ค.ศ. 1794) ที่เป็นผลให้รอแบ็สปีแยร์ถูกประหาร ครั้นวันที่ 4 พฤศจิกายน ค.ศ. 1795 คณะกรรมาธิการความมั่นคงทั่วไปก็ถูกยุบไปพร้อมกับสภาแห่งชาติ

หมายเหตุ
--------

**หมายเหตุ ก**  ในภาษาไทยยังมีการแปลอย่างอื่น เช่น **คณะกรรมการรักษาความมั่นคงโดยทั่วไป**

อ้างอิง
-------

1. ↑  อาทิตย์ทิพอาภา, พระเจ้าวรวงศ์เธอ พระองค์เจ้า (2477). *ประวัติศาสตร์สมัยการปฏิวัตร์ฝรั่งเศส และสมัยนโปเลียนโบนาปารฺต ภาคที่ 1*. พระนคร: โรงพิมพ์เจตนาผล. p. 255. `{{cite book}}`: ตรวจสอบค่าวันที่ใน: `|year=` (help)
*เฟเดอรัลเรจิสเตอร์* หนังสือข่าวสารรัฐบาลสหรัฐสำหรับเผยแพร่คำสั่งประธานาธิบดีและประกาศสาธารณะ
**หนังสือข่าวสารรัฐบาล** หรือ **รัฐกิจจานุเบกษา** (อังกฤษ: government gazette) เป็นวารสารที่ได้รับอำนาจให้เผยแพร่ประกาศสาธารณะ มักก่อตั้งโดยกฎหมายหรือโดยทางการ และเนื้อหาที่เผยแพร่ผ่านวารสารนี้มักถือว่า เป็นที่รับทราบของสาธารณชนอย่างเพียงพอแล้ว

ในบางแห่ง วารสารนี้อาจเป็นของเอกชนที่ขึ้นทะเบียนกับรัฐ หรืออาจเป็นของเอกชนที่ได้รับคำสั่งจากศาล

ตัวอย่างของวารสารเช่นนี้ คือ *คัมโป* ของประเทศญี่ปุ่น, *ฌูร์นัลออฟีเซียล* ของประเทศฝรั่งเศส, *เดอะลอนดอนกาแซต* ของสหราชอาณาจักร, *เฟเดอรัลเรจิสเตอร์* ของสหรัฐ, *ภารัตราชปัตร* ของประเทศอินเดีย, และ *ราชกิจจานุเบกษา* ของประเทศไทย

หมายเหตุ
--------

**หมายเหตุ ก** ราชบัณฑิตยสภาบัญญัติศัพท์สำหรับ "gazette" ว่า "หนังสือข่าวสาร" (ศัพท์วรรณกรรม) และ "กิจจานุเบกษา" (ศัพท์นิติศาสตร์) และยังบัญญัติศัพท์ "government gazette" ว่า "รัฐกิจจานุเบกษา" (ศัพท์นิติศาสตร์) นอกจากนี้ สิ่งพิมพ์เช่นนี้ยังเป็นที่รู้จักด้วยชื่อ "หนังสือข่าวสารทางการ" (official gazette), "วารสารทางการ" (official journal), "หนังสือพิมพ์ทางการ" (official newspaper), ฯลฯ

อ้างอิง
-------

1. ↑  *Black's Law Dictionary, 6th edn*. West Publishing. 1980. ISBN 90-6544-631-1.
2. ↑  "Texas Local Government Code – Section 52.004. Official Newspaper". คลังข้อมูลเก่าเก็บจากแหล่งเดิมเมื่อ 2013-06-30.
3. ↑  "1.12 Official Newspaper - City of McCleary". *cityofmccleary.com*. คลังข้อมูลเก่าเก็บจากแหล่งเดิมเมื่อ 2021-12-27. สืบค้นเมื่อ 2023-04-15.
4. ↑  "Fictitious Names: Adjudicated Newspapers". *County Clerk*. County of Sonoma. คลังข้อมูลเก่าเก็บจากแหล่งเดิมเมื่อ 29 October 2012. สืบค้นเมื่อ 4 October 2012.
5. ↑  สำนักงานราชบัณฑิตยสภา (n.d.). "ศัพท์บัญญัติ 40 สาขาวิชา สำนักงานราชบัณฑิตยสภา". สำนักงานราชบัณฑิตยสภา. สืบค้นเมื่อ 2023-04-16.
**ชิน จง-โอ** (เกาหลี: 진종오; อังกฤษ: Jin Jong-oh) เกิดวันที่ 24 กันยายน ค.ศ. 1979 ที่จังหวัดคังว็อน เป็นนักกีฬายิงปืนชาวเกาหลีใต้ผู้ซึ่งนับถือศาสนาพุทธ เขาเข้าแข่งขันในโอลิมปิกฤดูร้อน 2004, 2008 และ 2012 โดยเป็นแชมป์โอลิมปิกสามรายการ และเป็นหนึ่งในนักกีฬาประเภทบุคคลที่ประสบความสำเร็จมากที่สุดในกีฬาโอลิมปิก รวมถึงเป็นนักกีฬาเพียงคนเดียวเท่านั้นที่ได้รับรางวัลเหรียญทองในกีฬาปืนพก 50 เมตรชาย

วันที่ 17 สิงหาคม ค.ศ. 2004 จินได้รับรางวัลเหรียญเงินในกีฬาปืนพก 50 ม. ชาย ของการแข่งขันโอลิมปิกฤดูร้อน 2004 โดยได้คะแนนน้อยกว่าอันดับแรกสองคะแนนในรอบไฟนอล หลังจากเป็นผู้ชนะในรอบคัดเลือก

วันที่ 12 สิงหาคม ค.ศ. 2008 จินได้รับรางวัลเหรียญทองในกีฬาปืนพก 50 ม. ชาย ของการแข่งขันโอลิมปิกฤดูร้อน 2008 นอกจากนี้ เขายังได้รับรางวัลเหรียญเงินจากปืนลม 10 ม. ชาย ในวันที่ 9 สิงหาคม ของปีเดียวกันนี้

วันที่ 28 กรกฎาคม ค.ศ. 2012 จินได้รับรางวัลเหรียญทองในกีฬาปืนลม 10 ม. ชาย ของการแข่งขันโอลิมปิกฤดูร้อน 2012  และในวันที่ 5 สิงหาคม เขาได้รับรางวัลเหรียญทองในกีฬาปืนพก 50 ม. ชาย โดยกลายเป็นนักกีฬาชายคนแรกที่ประสบความสำเร็จในการรักษาตำแหน่งของกีฬาโอลิมปิกรายการปืนพก 50 เมตรเอาไว้ได้ และในลักษณะเดียวกันนี้ จินยังเป็นบุคคลแรกที่ได้รับรางวัลเหรียญทองรายการปืนลม 10 เมตรชาย และปืนพก 50 เมตรชายภายในโอลิมปิกครั้งเดียวกัน และเป็นหนึ่งในห้านักยิงปืนที่ได้รับรางวัลสองเหรียญทองภายในโอลิมปิกครั้งเดียวกัน นับจากชายคนแรกที่สามารถทำได้สำเร็จอย่าง ออตโต โอลเซ่น จากทีมชาตินอร์เวย์ในโอลิมปิกฤดูร้อน 1920 เขาเป็นหนึ่งในสามของนักยิงปืนที่ได้รับรางวัลสามเหรียญทองโอลิมปิก เช่นเดียวกับ ราล์ฟ ชูมันน์ จากประเทศเยอรมนี และ คิม โรด จากสหรัฐอเมริกา เขากลายเป็นนักกีฬาชาวเกาหลีคนแรกที่ชนะรางวัลสามเหรียญทองโอลิมปิกในประเภทบุคคล โดยชนะห้ารายการแข่งขันโอลิมปิก จากการเข้าแข่งขันสี่ครั้ง ของการป้องกันตำแหน่งในโอลิมปิกฤดูร้อน (ในขณะที่ ซิม กวอนโฮ ได้รับรางวัลจากมวยปล้ำเกรกโก-โรมัน ใน ค.ศ. 1996 และ 2000 ที่ซึ่งเขาชนะในสองรุ่นน้ำหนักที่ต่างกัน) รวมถึงได้รับสองเหรียญทองในประเภทบุคคลภายในกีฬาโอลิมปิกครั้งเดียวกัน และเป็นผู้ชนะกีฬาโอลิมปิกสามครั้งติดต่อกัน (ในขณะที่ คิม ซูนยอง ได้รับรางวัลเหรียญทอง, เหรียญเงิน และเหรียญทองแดงตามลำดับในกีฬายิงธนู ใน ค.ศ. 1988, 1992 และ 2000 แต่ก็ไม่ได้ต่อเนื่องกันในกีฬาโอลิมปิก)

| สถิติโลกปัจจุบันที่บันทึกในปืนลม 10 เมตร |
| --- |
| ชาย | รอบคัดเลือก | 594 |  จิน จงโอ (เกาหลีใต้) | 12 เมษายน ค.ศ. 2009 | จังหวัดคังวอน (เกาหลี) | แก้  |

อ้างอิง
-------

1. ↑  진종오, 공기권총 10m '한국 첫 금 쐈다' - KBS NEWS[*ลิงก์เสีย*] (เกาหลี)
2. ↑  "불자 진종오 선수, 대한민국 첫 금메달 주인공[*ลิงก์เสีย*]", 《법보신문》. (เกาหลี)
3. ↑  2012 Olympics: Jin Jong-oh Takes Gold Medal In Men's 10m Air Pistol (อังกฤษ)
4. ↑  "Jin Jong-Oh wins Olympic 10m air pistol gold for South Korea". สืบค้นเมื่อ 2012-07-28.

แหล่งข้อมูลอื่น
---------------

* profile
**ชิน ซุก-จู** (เกาหลี: 신숙주; อักษรโรมัน: *Sin Suk-ju*; 2 สิงหาคม พ.ศ. 1960 – 23 กรกฎาคม พ.ศ. 2018) อัครมหาเสนาบดีแห่งราชวงศ์โชซ็อนซึ่งดำรงตำแหน่งถึง 2 สมัยคือตั้งแต่ พ.ศ. 2005 – พ.ศ. 2009 และอีกครั้งใน พ.ศ. 2014 – พ.ศ. 2018

ชิน ซุก-จูมีส่วนร่วมในการออกแบบอักษร ฮันกึล หรือภาษาเกาหลีในปัจจุบันเมื่อ พ.ศ. 1986 ในรัชสมัย พระเจ้าเซจงมหาราช ขณะนั้นชิน ซุก-จูมีอายุเพียง 26 ปี

โดยชิน ซุก-จูมีบทบาทสำคัญในการผลักดัน องค์ชายซูยัง ขึ้นเป็น พระเจ้าเซโจ ร่วมกับ ฮันมยองฮี เมื่อ พ.ศ. 1998 กระทั่งได้รับการแต่งตั้งเป็นอัครมหาเสนาบดีหรือ ย็องอีจ็อง ในสมัยแรกเมื่อ พ.ศ. 2005 จนถึง พ.ศ. 2009

เมื่อ พระเจ้าเยจง สวรรคตโดยมิได้แต่งตั้งรัชทายาทไว้ใน พ.ศ. 2012 ชิน ซุก-จูจึงร่วมมือกับพันธมิตรทางการเมืองของเขาอย่างฮันมยองฮีอีกครั้งในการผลักดัน องค์ชายชาซาน พระโอรสองค์เล็กใน เจ้าชายรัชทายาทอึยกย็อง พระเชษฐาของพระเจ้าเยจงขึ้นเป็นพระเจ้าซองจงและชิน ซุก-จูก็ได้กลับมาดำรงตำแหน่งอัครมหาเสนาบดีเป็นสมัยที่ 2 ตั้งแต่ พ.ศ. 2014 ก่อนจะลาออกจากตำแหน่งและราชการและถึงแก่อสัญกรรมในวันที่ 24 กรกฎาคม พ.ศ. 2018

ดูเพิ่ม
-------

* ฮันมยองฮี
* ย็องอีจ็อง

อ้างอิง
-------
ภาพวาดทากิงาวะโดย อุตะงาวะ โยชิอิคุ
**ทากิงาวะ คาซุมาสึ** (滝川 一益,ค.ศ.1525 – 21 ตุลาคม ค.ศ. 1586) เป็นที่รู้จักในนาม **ซากอนโชเง็น** (左近将監) เป็นซามูไรในสังกัดของโอดะ โนบุนากะ ลูกชายที่แท้จริงของเขา คือ โทชิมาสึ ซึ่งต่อมาได้ถูกเลี้ยงดูโดย มาเอดะ โทชิฮิสะ และ มาเอดะ โทชิอิเอะ

บ้านเกิดของเขาอยู่ในจังหวัดโอมิ เมื่อโนบุนากะได้เข้าเมืองเกียวโตก็ได้แต่งตั้งให้ทากิงาวะเป็นคันโตคันเร และเป็นเจ้าเมืองที่จังหวัดโคสุเกะ ดังนั้นเขาจึงได้เป็นหูเป็นตาสองส่องเกี่ยวกับตระกูลโฮโจ

การรบของทากิงาวะ
----------------

1. การรบกับอะซาอิ นางามาสะในยุทธการแม่น้ำอะเนะงาวะ
2. การรบกับกลุ่มพระนักรบอิกโก-อิกกิในยุทธการนางาชิมะ
3. การรบกับอุเอสึงิ เคนชินในยุทธการเทโดริงาวะ
4. การรบกับโฮโจ อุจินาโอะในยุทธการคานางาวะ
5. หลังจากที่โนบุนากะสิ้นชีพที่วัดฮอนโน ทากิงาวะเป็นหนึ่งในขุนนางโอดะที่ไม่เห็นด้วยกับโทโยโทมิ ฮิเดโยชิ แต่แพ้การป้องกันปราสาทคาเมยามะ (มิเอะ) หลังจากฮิเดโยชิใช้ระเบิดในการทำลายปราสาท

บั้นปลายชีวิต
-------------

ทากิงาวะตัดสินใจละทิ้งสงครามแล้วออกบวช เขาเสียชีวิตในปี ค.ศ.1586

อ้างอิง
-------

 เก็บถาวร 2017-04-14 ที่ เวย์แบ็กแมชชีน
**แหนแดง** (อังกฤษ: Mosquito fern, Water fern) เป็นพืชน้ำเล็ก ๆ ตระกูลเฟิร์นลอยน้ำ พบเจริญเติบโตอยู่บนผิวน้ำในที่มีน้ำขังในเขตร้อนและอบอุ่นทั่วไป มีไนโตรเจนสูง พร้อมทั้ง โปรตีนไม่น้อยกว่า 30%

ลักษณะ
------

แหนแดงเป็นเฟินน้ำ ขนาดเล็ก ลอยบนผิวน้ำ ต้นแก่ที่ได้รับแสงเต็มที่จะเป็นสีแดงคล้ำ ต้นอ่อนหรือได้รับแสงไม่เต็มที่จะเป็นสีเขียว แตกกิ่งแบบขนนก รากเป็นรากพิเศษ ยาวอยู่ทางด้านใต้ของลำต้น ทั้งต้นและกิ่งมีใบขนาดเล็กปกคลุม เรียงสลับซ้อนกัน ใบแต่ละใบแบ่งเป็น 2 ส่วนเท่าๆกัน ส่วนบนหนา สีเขียวหรือสีแดง ส่วนล่างบางอยู่ใต้น้ำ ไม่ค่อยมีสี ใบล่างสุดสร้าง sporocrap 2-4 อัน ที่แกนของใบด้านใต้ใบ ภายในมีเมกะสปอร์และไมโครสปอร์

ในใบของแหนแดงมีโพรงขนาดใหญ่ ซึ่งเป็นที่อาศัยของ *Anabenae*ซึ่งเป็นสาหร่ายสีเขียวแกมน้ำเงิน *Anabenae*ได้รับสารอาหารจากแหนแดง ส่วนแหนแดงจะได้ไนโตรเจนจากการตรึงไนโตรเจนของ *Anabenae*

องค์ประกอบที่สำคัญได้แก่โปรตีน ไขมัน และเซลลูโลส แร่ธาตุ แหนแดงต้องการธาตุอาหารหลักที่สำคัญได้แก่ ธาตุฟอสฟอรัส และธาตุโปตัสเซียม และจุลธาตุที่สำคัญได้แก่ เหล็ก และ โมลิบดินัม ซึ่งเป็นองค์ประกอบที่สำคัญของเอนไซม์ไนโตรจิเนส ในการตรึงไนโตรเจน แหนแดงสามารถมีชีวิตอยู่ได้ตั้งแต่อุณหภูมิ 5 – 45องศาเซลเซียส เจริญได้ดีที่สุดที่อุณหภูมิ 20 – 30 องศาเซลเซียส แหนแดงจะเจริญเติบโตได้ดีที่สุดที่มีแสงประมาณ 50 – 70 เปอร์เซ็นต์ของแสงสว่าง พีเอชที่เหมาะสมที่แหนแดงเจริญเติบโตได้ดีที่สุดคือ 4.0 – 5.5 ความลึกของน้ำความลึกที่เหมาะสมสำหรับการเจริญเติบโตของแหนแดงคือประมาณ 10 เซนติเมตร

ประโยชน์ของแหนแดง
-----------------

แหนแดงเป็นพืชน้ำมีกระจัดกระจายอยู่ทั่วประเทศไทย เป็นทรัพยากรที่ใช้ไม่หมดสิ้น และแหนแดงมีโปรตีนสูง เน่าสลายปลดปล่อยธาตุอาหารออกมาได้อย่างรวดเร็ว และสามารถขยายพันธุ์ได้อย่างรวดเร็วอีกด้วย มีประโยชน์ดังต่อไปนี้

* ใช้เป็นปุ๋ยพืชสดในนาข้าวทดแทนปุ๋ยเคมีไนโตรเจน โดยที่ในโพรงใบแหนแดง สามารถดึงเอาไนโตรเจนจากอากาศมาใช้สำหรับการเจริญเติบโตและขยายพันธุ์ แหนแดงมีอัตราส่วนระหว่างคาร์บอนต่อไนโตรเจน (C : N) อยู่ระหว่าง 8 – 13 หลังถูกไถกลบ จะย่อยสลายและปลดปล่อยธาตุอาหารออกมาในระยะเวลาที่สั้นประมาณ 8 สัปดาห์ ทำให้พืชสามารถนำไปใช้ประโยชน์ได้เร็วขึ้น ลดปริมาณวัชพืชในนาข้าว แหนแดงจะคลุมผิวน้ำป้องกันไม่ให้แสงแดดส่องลงไปในน้ำ ทำให้วัชพืชในน้ำเจริญเติบโตได้ไม่เต็มที่

* แหนแดงสามารถเลี้ยงได้ในดินที่มีความอุดมสมบูรณ์ต่ำ งานวิจัยที่เกี่ยวข้องกับแหนแดงในนาข้าวร่วมกับการเลี้ยงปลา พบว่า มีประสิทธิภาพในการเพิ่มผลผลิตข้าวใกล้เคียงกับการเลี้ยงปลาในนาข้าวโดยใช้ปุ๋ยเคมีตามปกติ และยังให้ผลผลิตสูงกว่าการใช้ปุ๋ยเคมีไนโตรเจนเพียงอย่างเดียว
* โครงสร้างของชีวมวลของแหนแดงมีหมู่คาร์บอกซิลและหมู่ฟอสเฟตจึงใช้เป็นตัวดูดซับโลหะหนักได้ โดยแหนแดงที่ทำปฏิกิริยากับแมกนีเซียมคลอไรด์จะดูดซับ ตะกั่ว แคดเมียม ทองแดงและสังกะสีในน้ำเสียได้ดี

อ้างอิง
-------

1. ↑  ประยูร สวัสดีและคณะ, 2531
2. ↑  Ngah, W.S. and Hanafiah, M.A.K.M. 2008. Removal of heavy metal from wastewater by chemically modified plant wastes as adsorbents: A review. **Bioresource Technology**. 99, 3935 – 3948
**ตุ๊กแกตาเขียว** หรือ **ตุ๊กแกป่าไทย** (อังกฤษ: Siamese green-eyed gecko; ชื่อวิทยาศาสตร์: *Gekko siamensis*) เป็นตุ๊กแกชนิดหนึ่ง มีรูปร่าง ลักษณะคล้ายตุ๊กแกบ้าน (*G. gecko*) ทั่วไป แต่มีรูปร่างเล็กกว่า มีส่วนหัวที่ยาวกว่า มีลวดลายที่เป็นระเบียบกว่าเป็นสีน้ำตาล และตามตัวและหางจะมีหนามเล็ก ๆ มีจุดเด่น คือ มีดวงตาโตสีเขียว จะพบได้เฉพาะในถ้ำหินปูนในแถบจังหวัดสระบุรี และไม่กี่จังหวัดในพื้นที่ภาคกลาง ในประเทศไทยแห่งเดียวในโลกเท่านั้น

ออกหากินในเวลากลางคืน อาหารได้แก่ แมลงและสัตว์ต่าง ๆ ที่มีขนาดเล็กกว่า มีพฤติกรรมวางไข่บนต้นไม้ โดยจะวางไข่ได้เต็มที่ 2 ฟอง เท่านั้น โดยมีชื่อพ้องว่า *Gekko taylori* ที่ตั้งขึ้นเพื่อเป็นเกียรติแก่ เอ็ดเวิร์ด แฮร์ริสัน เทย์เลอร์ นักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน 

ปัจจุบัน เป็นสัตว์เลื้อยคลานชนิดหนึ่งที่หายาก ใกล้สูญพันธุ์

อ้างอิง
-------

1. 1 2  Ota, Hidetoshi; Nabhitabhata, Jarujin (1991). "A new species of *Gekko* (Gekkonidae: Squamata) from Thailand". *Copeia*. **1991** (2): 503–509. JSTOR 1446598.
2. ↑  *ตามล่าหาสัตว์แปลก*. บางอ้อ, รายการ: เสาร์ที่ 23 เมษายน 2554 ทางช่อง 9

แหล่งข้อมูลอื่น
---------------

* Gekko siamensis GROSSMANN & ULBER, 1990 (อังกฤษ)
**เลมมิงส์** (อังกฤษ: Lemmings) เป็นโฆษณาโทรทัศน์ซึ่งเปิดตัวแมคอินทอชออฟฟิศ คอมพิวเตอร์รุ่นหนึ่งของบริษัทแอปเปิล ในสหรัฐอเมริกา โดยออกอากาศระหว่างการแข่งขันซูเปอร์โบวล์เมื่อปี พ.ศ. 2528 ปีเดียวหลังจากที่แมคอินทอชรุ่นแรกเปิดตัวเมื่อปี พ.ศ. 2527 โฆษณาชุดนี้ไม่ประสบความสำเร็จมากนักเนื่องจากถูกมองว่าดูถูกลูกค้าซึ่งเป็นนักธุรกิจที่มีศักยภาพ

โฆษณานี้มีเค้าโครงมาจากตำนานพื้นบ้านที่กล่าวว่าหนูเลมมิงมักฆ่าตัวตายเป็นหมู่เป็นระยะ ๆ โดยในโฆษณาเริ่มด้วยเพลง*ฮี-โฮ*ซึ่งมีทำนองที่ให้ความรู้สึกหดหู่ และมีภาพนักธุรกิจโพกผ้าปิดตาเดินเรียงกันเป็นแถวยาวบนหน้าผาที่มีฝุ่นตลบ และค่อย ๆ กระโดดจากหน้าผาฆ่าตัวตายทีละคน สุดท้ายมีเสียงประกาศว่าจะวางขายแมคอินทอชออฟฟิศ จากนั้นนักธุรกิจคนหนึ่งเดินมาถึงปลายหน้าผา และเปิดผ้าปิดตา จากนั้นปรากฏภาพนักธุรกิจอีกกลุ่มหนึ่งโพกผ้าปิดตาเดินเรียงกันเป็นแถวยาว ก่อนที่จะมีเสียงประกาศว่า "คุณจะลองพิสูจน์ด้วยตัวคุณเอง หรือจะดำเนินธุรกิจของคุณต่อไปตามปกติ"

ดูเพิ่ม
-------

* 1984 (โฆษณา)

อ้างอิง
-------

1. ↑  Seibold, Chris (20 January 2011). "January 20, 1985: Apple Goes to the Well One Too ManyTimes". *Apple Matters*. sterndesign, LLC.
ภาพวาดของอิเกดะ สึเนโอกิ
**อิเกดะ สึเนโอกิ** (ญี่ปุ่น: 池田 恒興; ค.ศ. 1536 – 18 พฤษภาคม ค.ศ. 1584) เป็นขุนศึกของตระกูลโอดะ ในช่วงยุคเซ็งโงกุและยุคอาซูจิ–โมโมยามะ

ประวัติ
-------

เขาเป็นบุตรชายของอิเกดะ สึเนโตชิ (Ikeda Tsunetoshi, 池田恒利) และนางโยโตกูอิง (Yotokuin, 養徳院) โดยเขามีชื่อเล่นในวัยเด็กว่า คัตสึซาบูโร (Katsusaburō, 勝三郎) ต่อมาเขาได้รับชื่อเป็น โนบูเตรุ (Nobuteru, 信輝) ก่อนจะมาเปลี่ยนชื่อเป็น สึเนโอกิ

ครั้นเมื่อเขาเข้ามาบวชในศาสนาพุทธ ก็ได้เปลี่ยนชื่อเป็น โชนีวไซ (Shōnyūsai, 勝入斎) เขามีภรรยาคือ นางเซ็งโออิง (Zen'ōin, 善応院) และมีบุตร-ธิดารวม 9 คน ได้แก่

1. อิเกดะ โมโตซูเกะ (池田元助)
2. นางอันเกียวอิง (安御院) รู้จักในนาม อิเกดะ เซ็ง (池田せん)
3. อิเกดะ เทรูมาซะ (池田輝政)
4. อิเกดะ นางาโยชิ (池田長吉)
5. อิเกดะ นางามาซะ (池田長政)
6. นางวากะ-มันโดโกโระ (若政所)
7. นางเท็งกิวอิง (天球院)
8. ธิดาไม่ทราบชื่อ
9. ธิดาไม่ทราบชื่อ

ผลงานการทหาร
------------

ใน ค.ศ. 1557 เขาได้รับคำสั่งจากโอดะ โนบูนางะ ให้เข้าโจมตีโอดะ โนบูยูกิ ที่ปราสาทซูเอโมริ

ใน ค.ศ. 1560 เขาเข้าร่วมในยุทธการที่โอเกฮาซามะ

ใน ค.ศ. 1567 เขาและชิบาตะ คัตสึอิเอะ ทำหน้าที่เป็นทัพแรก ในการโจมตีปราสาทอินาบายามะของตระกูลไซโตะ

ในวันที่ 30 กรกฎาคม ปี ค.ศ. 1570 เขาเข้าร่วมในยุทธการอะเนะงาวะ

ตั้งแต่ช่วง ค.ศ. 1570 จนถึง ค.ศ. 1575 เขามีส่วนร่วมในการโอบล้อมเขาฮิเอ, การโอบล้อมนากาชิมะ, การต่อสู้ที่ปราสาทมากิชิมะ และยุทธการที่นากาชิโนะ

ต่อมาเขาได้เป็นผู้ติดตามโอดะ โนบูตาดะ และมีส่วนร่วมในการโจมตีอารากิ มูราชิเงะ ที่ปราสาทฮานากูมะ

หลังจากเหตุการณ์วัดฮนโนจิ เขาได้เข้าร่วมในการประชุมที่ปราสาทคิโยซุ และได้รับเมืองอามางาซากิ เมืองโอซากะในแถบคันไซ และปราสาทเฮียวโงะ เป็นรางวัล มีมูลค่าถึง 120,000 โคกุ

ในปี ค.ศ. 1583 เขาได้รางวัลที่มีมูลค่าถึง 130,000 โคกุในแคว้นมิโนะ และได้เป็นผู้ปกครองปราสาทโองากิ

เขาได้เป็นขุนศึกของฮาชิบะ ฮิเดโยชิ ที่มีส่วนร่วมในการรบที่โคมากิและนางากูเตะ โดยเขาเข้าโจมตีปราสาทอินูยามะในช่วงแรก แต่ต่อมาเขาได้เสียชีวิตในสนามรบ มีเรื่องเล่าว่าเขาถูกสังหารโดยนาไก นาโอกัตสึ ซึ่งเป็นขุนพลของโทกูงาวะ อิเอยาซุ

อ้างอิง
-------

* Turnbull, Stephen (1998). *The Samurai Sourcebook*. London: Cassell & Co. p. 69. ISBN 9781854095237.
**แจ๊ค เดลานีย์** (Jack Delaney) เป็นนักมวยสากลอดีตแชมป์โลกชาวแคนาดา เกิดเมื่อ 18 มีนาคม พ.ศ. 2442 ที่เกาะเซนต์ฟรานซิส รัฐควิเบก ในแคนาดา เริ่มชกมวยสากลอาชีพเมื่ออายุได้ 20 ปี และมีโอกาสได้ชิงแชมป์โลกรุ่นไลท์เฮฟวี่เวทเมื่อ 16 กรกฎาคม พ.ศ. 2469 ชนะคะแนน ปอล เบอร์เลนบาดซ์ ได้แชมป์โลกมาครอง จากนั้นขึ้นชกนอกรอบชนะอีก 2 ครั้ง แต่หลังจากชกแพ้คะแนน จิมมี่ มาโลนีย์แล้ว เดลานีย์กลับประกาศสละตำแหน่งแชมป์โลก แต่ยังคงชกมวยสากลอย่างต่อเนื่อง 

ต่อมาใน พ.ศ. 2471 เดลานีย์ขึ้นชกกับแจ๊ด เดร์กี อดีตแชมป์โลกรุ่นเฮฟวี่เวทในแบบไม่มีตำแหน่งแชมป์เป็นเดิมพัน ซึ่งผลปรากฏว่าเดลานีย์แพ้น็อคแค่ยกแรก เขาหยุดชกไปหลายปี กลับมาชกอีกครั้งใน พ.ศ. 2475 โดยขึ้นชกชนะน็อคคู่ชก 3 ครั้งรวด แต่หลังจากขึ้นชกชนะน็อค เลียว วิลเลียมส์ ยก 1 แล้ว เดลานีย์กลับประกาศแขวนนวมไป

เดลานีย์ถึงแก่กรรมเมื่อ 27 พฤศจิกายน พ.ศ. 2491 ที่นิวยอร์ก รวมอายุได้ 49 ปี เขาได้รับเลือกให้เข้าสู่หอเกียรติยศเมื่อ พ.ศ. 2516

อ้างอิง
-------

* ย้อนอดีตมวยดัง: แจ๊ค เดลานีย์ ยอดแชมป์ชาวแคนาดา. นิตยสารมวยโลก. ปีที่ 18 ฉบับที่ 809 8 – 14 พฤษภาคม 2543 หน้า 48 – 49
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

Motor vehicle

**เคอนิกเส็กก์ ซีซี8เอส** (อังกฤษ: Koenigsegg CC8S) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน ซีซี8เอส ถือเป็นรถคันแรกของยี่ห้อเคอนิกเส็กก์ และเป็นรถคันแรกของโลกที่ทำประตูเปิดข้างแบบยกขึ้นทำมุม 90 องศาในแนวระดับ ซึ่งเรียกว่า "แรปเตอร์ดอร์" (Raptor doors)

ซีซี8เอส เป็นรุ่นที่พัฒนามาจากรุ่น ซีซี ที่เป็นรุ่นต้นแบบมาก่อนหน้านี้ แต่สุดท้ายแล้วซีซี8เอส ก็สามารถผลิตออกมาได้เพียง 6 คัน โดย 2 จาก 6 คัน เป็นที่นั่งคนขับฝั่งขวา ในปี 2004 ก็ได้ยุติสายการผลิตลง และพัฒนาต่อมาเป็นรุ่น ซีซีอาร์ ซึ่งประสบความสำเร็จในชื่อเสียงและความเร็ว โดยเคยติดอันดับรถที่เร็วที่สุดของโลก ประจำปี ค.ศ. 2005 (อย่างไม่เป็นทางการ) ปัจจุบัน ซีซี8เอส เป็นหนึ่งรุ่นที่หายากที่สุดของเคอนิกเส็กก์

ซีซี8เอส ได้ขุมกำลังมาจากเครื่องยนต์อะลูมิเนียมของฟอร์ดขนาด 4.7 ลิตร DOHC V8 ซึ่งมี 4 วาล์วต่อหนึ่งหัวสูบและหุ้มด้วยคาร์บอน น้ำหนักรวม 210 กิโลกรัม (460 ปอนด์) สามารถให้กำลังสูงสุดที่ 664 แรงม้า (655 PS; 482 kW) ที่ 6,500 รอบ/นาที และแรงบิดที่ 750 นิวตัน·เมตร (550 ปอนด์·ฟุต) ที่ 5,000 รอบต่อนาที ส่วนระบบส่งกำลังเป็นเกียร์ธรรมดา 6 จังหวะ

ซีซี8เอส ทำความเร่ง 0–100 กม./ชม. ได้ที่ 3.5 วินาที และความเร็วสูงสุดที่ 390 กม./ชม. (242 ไมล์/ชม.)

รถได้รับรางวัลมากมาย อาทิเช่น รางวัลจากกินเนสส์เวิลด์ว่า "เป็นรถที่มีกำลังเครื่องยนต์มากที่สุด" ประจำปี ค.ศ. 2006 และรางวัลการออกแบบยอดเยี่ยมทั้งจากเยอรมนีและจากสวีเดน

อ้างอิง
-------

1. ↑  "2001 Koenigsegg CC 8S - price and specifications". *topcarrating.com*.
2. ↑  "KOENIGSEGG". *BSR*.
3. ↑  "CC8S". คลังข้อมูลเก่าเก็บจากแหล่งเดิมเมื่อ 24 มีนาคม 2016. สืบค้นเมื่อ 9 พฤษภาคม 2015.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เคอนิกเส็กก์ ซีซี8เอส**

* Official Koenigsegg website
* Koenigsegg technical data
* Modern Racer
บทความนี้เกี่ยวกับประเทศซีเรียส่วนที่มีเคิร์ดอาศัยอยู่ สำหรับหน่วยการเมืองที่เกิดขึ้นในช่วงสงครามกลางเมืองซีเรีย ดูที่ ฝ่ายปกครองตนเองซีเรียเหนือและตะวันออก
ตำแหน่งของชุมชนที่พูดภาษาเคิร์ดในตะวันออกกลาง (*Le Monde diplomatique*, 2007)
**เคอร์ดิสถานซีเรีย** (อังกฤษ: Syrian Kurdistan) เป็นพื้นที่ที่มีชาวเคิร์ดอาศัยอยู่ในภาคเหนือของประเทศซีเรีย แวดล้อมด้วยดินแดนแทรกไม่ติดต่อกันสามดินแดนตามชายแดนประเทศตุรกีและอิรัก ประกอบด้วย Afrin ทางทิศตะวันตกเฉียงเหนือ Kobani ทางทิศเหนือ และ Jazira ทางทิศตะวันออกเฉียงเหนือ มักเรียกว่า **เคอร์ดิสถานตะวันตก** หรือ **โรยาวา** (อังกฤษ: Rojava) สำหรับเคอร์ดิสถานแห่งอื่น ได้แก่ เคอร์ดิสถานอิหร่าน, เคอร์ดิสถานตุรกี, และ เคอร์ดิสถานอิรัก

เชิงอรรถ
--------

1. ↑  เคิร์ด: Rojavayê Kurdistanê, แปลตรงตัว 'เคอร์ดิสถานที่ที่ดวงอาทิตย์ตก'
2. ↑  เคิร์ด: Rojhilatê Kurdistanê, แปลตรงตัว 'Kurdistan where the sun rises'
3. ↑  เคิร์ด: Bakurê Kurdistanê, แปลตรงตัว 'Northern Kurdistan'
4. ↑  เคิร์ด: Başûrê Kurdistanê, แปลตรงตัว 'Southern Kurdistan'

อ้างอิง
-------

1. ↑  
Kajjo 2020, pp. 279, 284; Tejel 2020, pp. 251-252, 259; Lange 2018, pp. 275-276, 285; O'Leary 2018; Phillips 2017, p. 67; Allsopp 2016, p. 29; Gunter 2014, p. 8.
2. ↑  
Kajjo 2020, p. 273; Tejel 2020, p. 261; O'Leary 2018; Bengio 2017, p. 79; Bengio 2014, p. 2: "Hence the terms: *rojhalat* (east, Iran), *bashur* (south, Iraq), *bakur* (north, Turkey), and *rojava* (west, Syria)."
**พยายามกี่ครั้งก็ตามแต่** เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550

มิวสิกวิดีโอ
------------

มิวสิกวิดีโอนี้ เผยแพร่ครั้งแรกในเดือนพฤศจิกายน พ.ศ. 2550 ทางรายการของทีวีแกรมมี่ในช่องทีวีทุกช่อง ถ่ายทำกันที่หอพักหญิงร้างธรรมศาสตร์ ซอยงามดูพลี แถวพระราม 4 กำกับโดย ชัชวาลย์ อริยศรีวัฒนา โดยมี มาริสา อานิต้า กับ เรย์ แมคโดนัลด์ มาถ่ายทอดเรื่องราวความรักที่ออกแนวโหด-มัน-ดุเดือด-สะใจ แต่ยังไง ก็ยังรักกันดีและไม่มีวันเลิกกัน โดยเป็นเรื่องราวของคนที่เป็นแฟนกันอยู่ด้วยกันทะเลาะกัน มานำเสนอให้สนุกสนาน เกินจริง หลุดโลก และได้ใช้คอมพิวเตอร์กราฟิกเข้ามาช่วย

การตอบรับ
---------

เพลง พยายามกี่ครั้งก็ตามแต่ ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2550) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 13 |
| 91.5 FM Hotwave Top 20 Chart | 15 |
| อีเอฟเอ็ม ชาร์ต 94 ท็อป แอรเพลย์ | 13 |
|

| ชาร์ต (พ.ศ. 2551) | อันดับสูงสุด |
| --- | --- |
| แฟต 104.5 ชาร์ตท็อป 75 | 61 |
|

อ้างอิง
-------

1. ↑  SEED CHART TOP 20 ประจำวันที่ 19 พฤศจิกายน 2550[*ลิงก์เสีย*]
2. ↑  91.5 FM. HOTWAVE TOP 20 CHART : ประจำวันที่ 2 ธันวาคม 2550
3. ↑  EFM CHART 5 มกราคม 2551
4. ↑  Fat Chart 75 อันดับเพลงFat วันที่ 6 มกราคม 2551
**พยานบุคคล** หรือมักเรียกสั้น ๆ ว่า **พยาน** (อังกฤษ: witness) หมายถึง ผู้รู้เห็นด้วยประสาทสัมผัสของตนซึ่งการกระทำความผิดอาญาหรือเหตุการณ์สำคัญอื่น ๆ เช่น ได้เห็นด้วยตา ได้ฟังด้วยหู ได้ดมด้วยจมูก หรือได้สัมผัสด้วยมือ ของตนเอง และเพราะฉะนั้น จึงสามารถให้รายละเอียดสำคัญเกี่ยวกับเหตุการณ์เช่นว่านั้นได้ อันพยานบุคคลที่ได้รับทราบข้อมูลข่าวสารมาด้วยตนเองนั้น เรียกว่า "ประจักษ์พยาน" (อังกฤษ: eyewitness)

พยานทั้งหลายมักได้รับเบิกตัวขึ้นศาลเพื่อให้การในการพิจารณาคดี การเรียกพยานให้ปรากฏตัวต่อศาลนั้น ศาลจะใช้ "หมายเรียกพยาน" (อังกฤษ: subpoena) หรือหากคู่ความนำพยานมาเบิกความต่อศาลเอง จะเรียกว่า "พยานนำ" ในต่างประเทศ คดีบางประเภท โจทก์หรือจำเลย หรือผู้แทน เช่น ทนายความ ก็มีอำนาจออกหมายเรียกพยานได้

พยานที่เชี่ยวชาญในศาสตร์ต่าง ๆ หากศาลเป็นผู้แต่งตั้ง เรียกว่า "พยานผู้เชี่ยวชาญ" (อังกฤษ: expert witness) แต่หากคู่ความเป็นฝ่ายนำมาเอง เรียกว่า "ผู้มีความรู้เชี่ยวชาญ" 

  

**การสืบพยานบุคคลตามกฎหมายไทย**

การสืบพยานบุคคลตามกฎหมายไทยนั้น ไม่ได้จำกัดอายุขั้นต่ำของพยานบุคคลไว้ แต่ผู้ที่จะเป็นพยานบุคคลจะต้องสามารถเข้าใจและตอบคำถามได้ แม้แต่ผู้หูหนวก เป็นใบ้ ก็สามารถเป็นพยานได้ และจะต้องเป็นประจักษ์พยาน ได้รู้เห็นเรื่องนั้นมาโดยตรง ส่วนพยานบอกเล่านั้นโดยหลักแล้วห้ามรับฟัง เว้นแต่ ตามสภาพ ลักษณะ แหล่งที่มา และข้อเท็จจริงแวดล้อมของพยานบอกเล่านั้น น่าเชื่อว่าจะพิสูจน์ความจริงได้ หรือ มีเหตุจำเป็นเนื่องจากไม่สามารถนำประจักษ์พยานมาเป็นพยานได้ และมีเหตุผลสมควรเพื่อประโยชน์แห่งความยุติธรรมที่จะรับฟังพยานบอกเล่านั้น 

  

ในคดีแพ่ง คู่ความสามารถอ้างคู่ความอีกฝ่ายเป็นพยานได้ แต่ในคดีอาญา กฎหมายห้ามไม่ให้โจทก์อ้างจำเลยเป็นพยาน

  

ก่อนเบิกความ พยานจะต้องสาบานตนตามลัทธิศาสนาหรือจารีตประเพณีแห่งชาติของตน หรือกล่าวคำปฏิญาณว่าจะให้การตามความสัตย์จริงเสียก่อน เว้นแต่มีเอกสิทธิไม่ต้องสาบาน หากพยานเบิกความโดยไม่ได้สาบานตน และไม่ใช่ผู้มีเอกสิทธิแล้ว ศาลก็รับฟังพยานนั้นไม่ได้

ในการสอบถามพยาน ศาลจะเป็นผู้ถามรายละเอียดก่อน จากนั้นจะให้ฝ่ายอ้างพยานซักถาม และให้อีกฝ่ายถามค้านเพื่อทำลายน้ำหนักพยาน และฝ่ายที่อ้างพยานถามอีกครั้งหนึ่งเพื่อปิดช่องโหว่จากการถามค้าน เรียกว่าถามติง ทั้งนี้ การซักถามและถามติงห้ามใช้คำถามนำ และการถามติงจะต้องเป็นการถามที่เกี่ยวกับเรื่องที่ถูกถามค้าน เมื่อถามติงแล้วหากจะถามพยานเพิ่มเติม จะต้องได้รับอนุญาตจากศาล

การเบิกความจะต้องเบิกความด้วยวาจา และห้ามอ่านข้อความที่เขียนมา ยกเว้นศาลอนุญาตหรือเป็นพยานผู้เชี่ยวชาญที่ศาลแต่งตั้งสามารถทำความเห็นเป็นหนังสือต่อศาลได้ แต่ในคดีอาญา พยานผู้เชี่ยวชาญที่ทำความเห็นเป็นหนังสือต่อศาลก็ต้องมาศาลเพื่อเบิกความประกอบด้วย 

ทั้งนี้ การสืบพยานบุคคล สามารถใช้วิธียื่นบันทึกถ้อยคำยืนยันข้อเท็จจริงหรือความเห็นแทนการซักถามได้ แต่จะต้องได้รับอนุญาตจากศาลและมาศาลเพื่อให้อีกฝ่ายถามค้าน หรือจะใช้วิธีประชุมทางจอภาพก็ได้ แต่ในคดีอาญา การส่งบันทึกถ้อยคำสามารถทำได้เฉพาะกรณีพยานอยู่ต่างประเทศ และการประชุมทางจอภาพสามารถทำได้ภายในประเทศไทยเท่านั้น

อนึ่ง การที่ศาลไปสืบพยานนอกศาล (โดยศาลนั้นเอง หรือหากเป็นคดีแพ่งก็สามารถมอบหมายให้เจ้าหน้าที่ดำเนินการได้) เรียกว่า การเดินเผชิญสืบ ส่วนการที่ศาลให้ศาลอื่นสืบพยานให้ เรียกว่า การส่งประเด็นไปสืบ
**แม่น้ำหวงกัง** หรือ **แม่น้ำเฟิ่ง** (จีน: 黄冈河 หรือ 凤江; พินอิน: *Huánggāng Hé หรือ Fèng Jiāng*) ตั้งอยู่ในอำเภอเหราผิง เมืองเฉาโจว มณฑลกวางตุ้ง เป็นแม่น้ำที่ใหญ่ที่สุดในอำเภอนี้ และเป็นระบบลำน้ำที่ใหญ่เป็นอันดับสองในภูมิภาคเฉาช่าน (แต้ซัว) มีต้นกำเนิดจากที่ราบสูงต้าตง (大岽坪) เมืองช่างเหรา อำเภอเหราผิง และลำน้ำหลักไหลจากเหนือลงใต้ผ่าน 11 อำเภอและเมืองได้แก่ เหราผิง (饶平县上饶), เหราหยาง (饶洋)、ซินเฟิง (新丰)、ซานเหรา (三饶)、ทังซี (汤溪)、ฝูชาน (浮山)、ฝูปิน (浮滨)、จางซี (樟溪)、เกาถัง (高堂)、เหลียนเหรา (联饶) และหวงกัง (黄冈) ลงสู่ทะเลจีนใต้ที่ฉือเหมี่ยนโถว (石黾头) หมู่บ้านปี้โจว (碧洲村) เมืองหวงกัง มีความยาวรวม 87.2 กิโลเมตร (54.2 ไมล์) และพื้นที่ลุ่มน้ำ 1,621 ตารางกิโลเมตร (626 ตารางไมล์)

ที่ราบลุ่มน้ำ
-------------

ความยาวของแม่น้ำหวงกัง 87.2 กิโลเมตร ความลาดชันเฉลี่ยของพื้นแม่น้ำคือร้อยละ 1.44 และพื้นรับน้ำฝนของลุ่มน้ำประมาณ 1317 ตารางกิโลเมตร แต่ไม่มีขอบเขตที่แน่นอนสำหรับการแบ่งสันปันน้ำของแม่น้ำ ที่ต้นน้ำมีอ่างเก็บน้ำขนาดใหญ่ มีพื้นที่ลุ่มน้ำมีเนื้อที่ประมาณ 1,621 ตารางกิโลเมตร ซึ่งครอบคลุมพื้นที่ส่วนใหญ่ของอำเภอเหราผิง เขตเฉาอัน ในกวางตุ้ง (เป็นเนื้อที่ประมาณ 1,588 ตารางกิโลเมตร) และบางส่วนเล็ก ๆ ของอำเภอเจ้าอาน ในจางโจว มณฑลฝูเจี้ยน

### แม่น้ำสาขา

แควของแม่น้ำหวงกังประกอบด้วยแม่น้ำสาขาหลัก 8 สายและสาขาย่อยอีกกว่า 10 สาย แม่น้ำเดิมมีทางคดเคี้ยวและน้ำท่วมบ่อยมาก ต่อมาแม่น้ำถูกปรับให้ตรง ทำให้ลดปัญหาน้ำท่วมให้หมดไปได้ นอกจากนี้ยังมีคลองชลประทานและคลองผันต่าง ๆ ตามแนวชายฝั่งมากมาย

### สามเหลี่ยมปากแม่น้ำ

แต่เดิมปากแม่น้ำออกสู่ทะเล ก่อนปี ค.ศ. 1958 ปลายน้ำตอนล่างของมันถูกแบ่งออกเป็นหกแคว ได้แก่ ห้วยซี (西溪), ห้วยจูเกอ (猪哥溪), ห้วยหฺยวีฉู (渔橱溪), ห้วยต้าอ้าว (大澳溪), ห้วยตง (东溪) และห้วยตงน้อย (东溪仔) ซึ่งก่อตัวเป็นสามเหลี่ยมปากแม่น้ำหวงกัง หลายหมู่บ้านและเมืองหวงกัง ตั้งขึ้นบนสามเหลี่ยมปากแม่น้ำนี้ ในปี ค.ศ. 1958 เนื่องจากการถมทะเลของอำเภอเหราผิง และโครงการปรับปรุงแม่น้ำหวงกัง ลำน้ำกระแสหลักจึงเปลี่ยนไปที่ห้วยตงไหลออกสู่ทะเลเพียงสายเดียว แม้ยังมีห้วยที่เหลืออยู่แต่ไม่สามารถออกสู่ทะเลได้ จากการปรับขยานคลองชลประทาน ลำน้ำบางส่วนในเมืองไม่เหมาะสำหรับดื่มเนื่องจากมลพิษร้ายแรง

อ่างเก็บน้ำ
-----------

อ่างเก็บน้ำที่ใหญ่ที่สุดคืออ่างเก็บน้ำห้วยทัง (汤溪水库) ซึ่งเป็นอ่างเก็บน้ำที่ใหญ่ที่สุดในมณฑลกวางตุ้งฝั่งตะวันออก หรือที่มักเรียกว่าทะเลสาบเหราผิงเหนือ (饶平北湖) อ่างเก็บน้ำอื่น ๆ ได้แก่ อ่างเก็บน้ำเชิ่งลี่ อ่างเก็บน้ำหนิวเจี่ยวหลง และอ่างเก็บน้ำต้าถาน

ดูเพิ่ม
-------

* ทะเลจีนใต้

อ้างอิง
-------

1. ↑  "潮州水利局相关资料". คลังข้อมูลเก่าเก็บจากแหล่งเดิมเมื่อ 2016-03-08. สืบค้นเมื่อ 2022-02-20.
2. 1 2  黄冈河. Baidu Baike, สืบค้นเมื่อ 20 กุมภาพันธ์ 2565.
3. ↑  "自然地理 - 饶平县人民政府". *web.archive.org*. 2014-09-10. คลังข้อมูลเก่าเก็บจากแหล่งเดิมเมื่อ 2014-09-10. สืบค้นเมื่อ 2022-02-20.`{{cite web}}`: CS1 maint: bot: original URL status unknown (ลิงก์)
**เลื้อยทะลวง 20,000 โยชน์** (อังกฤษ: Deep Rising) ภาพยนตร์ไซไฟแอ็คชั่นระทึกขวัญสัญชาติอเมริกัน ในปี ค.ศ. 1998

เนื้อเรื่อง
-----------

ทะเลจีนใต้เป็นดินแดนลี้ลับที่ไม่ได้รับการสำรวจ เรือที่ผ่านไปมาบริเวณนี้มักหายไปอย่างไร้ร่องรอยอยู่บ่อย ๆ ท่ามกลางพายุที่โหมซัด พินนิแกน กัปตันเรือรับจ้างต้องพาคนกลุ่มหนึ่งที่ไม่ทราบที่มาที่ไป นำโดย ฮันโนเฟอร์ ไปยังจุด ๆ หนึ่ง ซึ่งเป็นเรือสำราญลำใหญ่ที่เพิ่งออกแล่นทะเลเป็นครั้งแรก ฮันโนเฟอร์ หัวหน้าได้แสดงตัวว่าต้องการปล้นเรือ ด้วยหัวรบนิวเคลียร์ และได้บังคับพินนิแกนพร้อมกับลูกเรือทั้งหมดให้ทำตาม

เมื่อทั้งหมดขึ้นไปบนเรือ ปรากฏว่าไม่พบใครอยู่เลย และพบแต่ซากปรักหักพัง เมื่อออกสำรวจก็พบกัปตัน, เจ้าของเรือ และทริลเลี่ยน ผู้โดยสารสาวที่ถูกจับขังไว้ในฐานะหัวขโมย กักตัวเองอยู่ในห้องนิรภัย แคนตัน เจ้าของเรือได้ระล่ำระลักถึงสัตว์ประหลาด ที่เป็นหนอนทะเลขนาดยักษ์ที่โจมตีใส่ ก่อนที่มันจะกลับมากินทุกคนให้เกลี้ยง

นักแสดง
-------

* ทรีต วิลเลียมส์...พินนิแกน
* เฟมเก้ เจนเซ่น...ทริลเลี่ยน
* เวส สตูดี...ฮันโนเฟอร์
* แอนโทนี ฮีลด์...แคนตัน
* จิมอน ฮอว์นชู...วิโว
* เจสัน เฟลมมิ่ง...มุลลิแกน
* อูนา ดามอน... ไลลา
* คลินต์ เคอร์ติส...บิลลี่

การผลิต
-------

*Deep Rising* เป็นภาพยนตร์ที่ออกฉายในปี ค.ศ. 1998 จากการกำกับและเขียนบทของ สตีเฟน ซอมเมอร์ส ผู้กำกับฯชาวอเมริกัน จากการผลิตของ ฮอลลีวู้ดพิคเจอร์ส บริษัทในเครือของ วอลท์ ดิสนีย์ พิคเจอร์ส และซิดนีย์พิคเจอร์ส 

และได้ทีมงานผลิตวิชวลเอฟเฟกต์ที่มีชื่อเสียง จากบริษัท ดรีมเควสท์อิมเมจส์ คือ ร็อบ บ็อทเทิน ที่เคยได้รับรางวัลออสการ์สาขานี้มาแล้ว จาก *Total Recall* ในปี ค.ศ. 1990 ร่วมกับ ไมเคิล เซีย ที่มีผลงานมาแล้วกับภาพยนตร์หลายเรื่องของเจมส์ คาเมรอน และ *Armageddon*
แต่เมื่อภาพยนตร์ออกฉายแล้ว กลับประสบความล้มเหลวอย่างสิ้นเชิงทั้งรายได้และเสียงวิจารณ์

อ้างอิง
-------

1. 1 2  ข้อมูลจากด้านหลังใบปิดภาพยนตร์
2. 1 2  Deep Rising

แหล่งข้อมูลอื่น
---------------

* *Deep Rising* ที่อินเทอร์เน็ตมูวีเดตาเบส
**ราชสโมสรกีฬาเลียร์** (ดัตช์: *Koninklijke Lierse Sportkring*) หรือเรียกแบบย่อว่า **(กา.) เลียร์เซอ เอส.กา.** (*(K.) Lierse S.K.*) เป็นสโมสรฟุตบอลอาชีพอยู่ในเมืองเลียร์ จังหวัดแอนต์เวิร์ป ประเทศเบลเยียม เลียร์เซอเคยเป็นแชมป์ 4 สมัย และเป็นแชมป์บอลถ้วย 2 สมัย เลียร์เซอเป็นหนึ่งในหกของทีมในลีกเบลเยียมที่เคยเล่นในยูฟ่าแชมเปียนส์ลีก

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรเทพ วิโนทัย

ประวัติ
-------

สโมสรนี้ก่อตั้งขึ้นเมื่อ 1906 ทีมนี้ได้เลื่อนชั้นขึ้นดิวิชัน 1 ครั้งแรกในฤดูกาล 1927–1928 เลียร์เซอประสบความสำเร็จในดิวิชัน 1 จนกระทั่งสงครามโลกครั้งที่ 2 เป็นแชมป์ 2 สมัยและอยู่ต่ำกว่า 5 อันดับแรกเพียงแค่ 4 ครั้ง ตอนท้ายของฤดูกาล 1947–1948 สโมสรได้ตกชั้นไปอยู่ดิวิชัน 2 เลียร์เซอได้สร้างชื่อไว้อีก 2 ครั้ง โดยการได้เป็นแชมป์ของลีก (ฤดูกาล 1953–1954 , 1985–1986 , ฤดูกาล 1988–1989 และ 2006–2007) เลียร์เซออยู่ในดิวิชันแรกได้ถึง 5 ปีในฤดูกาล 2010–2011 และ 2014–2015 แต่ตอนนี้เล่นอยู่ในดิวิชัน 2

เลียร์เซอเล่นในสนามเหย้าที่สนามกีฬาแฮร์มัน ฟันเดอร์โปร์เติน ในเมืองเลียร์ หรือที่รู้จักกันในชื่อ "เอิตลิสป์" เพราะสนามแข่งตั้งอยู่ในพื้นที่ที่ชื่อลิสป์ สโมสรใช้สีดำและเหลือง สโมสรนี้ถูกซื้อโดย Maged Samy นักธุรกิจชาวอียิปต์ ผู้เป็นเจ้าของ KV Turnhout และ Wadi Degla ในประเทศอียิปต์

ผู้เล่นที่ลงเล่นมากที่สุดคือ แบร์นาร์ด โฟร์โฮฟ ซึ่งเล่นให้กับทีมชาติเบลเยียมไป 61 นัด ซึ่งเขาอยู่เลียร์เซอมาโดยตลอด ทำประตูไป 30 ประตู เขาเป็นกองหน้าผู้ทำประตูสูงสุดของทีมชาติเบลเยียมร่วมกับเปาล์ ฟัน ฮิมสต์
Motor vehicle

**อีซูซุ ทรูเปอร์** (อังกฤษ: Isuzu Trooper) เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดย อีซูซุ เริ่มผลิตในปี พ.ศ. 2524 ซึ่งในขณะนั้นเป็นยุคที่กระแสของรถ SUV กำลังเติบโตในตลาดโลก และเลิกผลิตในปี พ.ศ. 2548 แบ่งวิวัฒนาการตามช่วงเวลาได้ 2 Generation (รุ่น) ดังนี้

รุ่นที่ 1 (พ.ศ. 2524-2534)
--------------------------

อีซูซุ ทรูเปอร์ รุ่นที่ 1
อีซูซุ ทรูเปอร์ รุ่นที่ 1 เริ่มผลิตในปี พ.ศ. 2524 มีตัวถัง 2 แบบคือเอสยูวี 3 และ 5 ประตู เครื่องยนต์มีเครื่องยนต์เบนซิน 2.0 (G200Z), 2.3 (4ZD1), 2.6 (4ZE1) I4 และ 2.9 ลิตร (LH7/LL2) V6 และเครื่องยนต์ดีเซล 2.2 (C223/C223T) และ 2.8 ลิตร (4JB1/4JB1-T) 4 สูบ โดยเครื่องยนต์ดีเซลทั้ง 2 รุ่นมีรุ่นเทอร์โบด้วย ระบบเกียร์เป็นเกียร์ธรรมดา 4 และ 5 สปีด มีทั้งแบบ MSG และ MAU5C และเกียร์อัตโนมัติ 4 สปีด ทำตลาดมาเรื่อยๆ จนถึงปี พ.ศ. 2534

รุ่นที่ 2 (พ.ศ. 2534-2548)
--------------------------

อีซูซุ ทรูเปอร์ รุ่นที่ 2
อีซูซุ ทรูเปอร์ รุ่นที่ 2 เริ่มผลิตเมื่อปี พ.ศ. 2534 รุ่นนี้เป็นรุ่นที่มีการผลิตไปให้ผู้ผลิตรถยนต์รายอื่นมากขึ้น เช่น ฮอนด้า โอเปิล วอกซ์ฮอลล์ เชฟโรเลต เนื่องจากในขณะนั้น อีซูซุได้ประกาศขยายความร่วมมือกับกลุ่มจีเอ็มและฮอนด้า ในญี่ปุ่น ทรูเปอร์จะใช้ชื่อในการทำตลาดว่า **อีซูซุ บิ๊กฮอร์น** (อังกฤษ: Isuzu Bighorn) มีฐานการประกอบอยู่ที่ประเทศญี่ปุ่น ,ฟิลิปปินส์และมาเลเซีย รุ่นนี้เป็นรุ่นแรกที่มีเครื่องยนต์เบนซินแบบ V6 ออกจำหน่าย โดยมีเครื่องยนต์ดีเซล 3.0 (4JX1) ,3.1 (4JG2) เทอร์โบดีเซล 4 สูบ, 3.2 และ 3.5 ลิตร มี V6 ในรุ่น 3.2 (6VD1) และ 3.5 ลิตร (6VE1) ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด

ในประเทศไทย อีซูซุ ทรูเปอร์รุ่นนี้ถือเป็นรุ่นแรกที่เข้ามาขายในประเทศไทย (นำเข้าจากญี่ปุ่น ญี่ปุ่น) เปิดตัวเมื่อปี พ.ศ. 2535 เพื่อแข่งกับมิตซูบิชิ ป่าเจโร โตโยต้า แลนด์ ครุยเซอร์ ปราโด และฟอร์ด เอ็กซ์พลอเรอร์ และทำยอดขายได้เรื่อยๆ จนถึงปี พ.ศ. 2544 จึงเลิกขายในที่สุด

Opel Monterey
อีซูซุ บิ๊กฮอร์น
อาคิวร่า เอสแอลเอกซ์
Holden Jackaroo
Holden Monterey


แม่แบบ:ยุติปี
**คณิตศาสตร์ประกันภัย** (อังกฤษ: Actuarial science) เป็นศาสตร์ที่ผสมผสานระหว่างสถิติศาสตร์และคณิตศาสตร์ เกี่ยวกับการคาดคะเนความเสี่ยงที่อาจเกิดขึ้นในอนาคต โดยทำให้เหตุการณ์ในอนาคตเป็นเหตุเป็นผลในรูปของการเงิน โดยการพัฒนาตัวแบบทางคณิตศาสตร์มาประเมินสถานการณ์ทางธุรกิจ โดยคิดถึงความไม่แน่นอนของเหตุการณ์ และสามารถที่จะวิเคราะห์เหตุการณ์ในอดีต ประเมินความเสี่ยงในปัจจุบัน และสร้างโมเดลคาดการณ์เหตุการณ์ที่อาจเกิดขึ้นได้ในอนาคต ซึ่งก็ทำงานได้ในองค์กรที่แตกต่างกัน คือ บริษัทประกันชีวิต, บริษัทให้คำปรึกษา, บริษัทประกันวินาศภัย และบริษัททางการเงินอื่นๆ

"คณิตศาสตร์ประกันภัย (actuarial science)" เป็นสาขาวิชาที่เกี่ยวเนื่องกับวิชาต่างๆหลายด้าน เช่น คณิตศาสตร์ (mathematics), ทฤษฎีความน่าจะเป็น (probability), สถิติศาสตร์ (statistics), การเงิน (finance), เศรษฐศาสตร์ (economics) และการโปรแกรมคอมพิวเตอร์ (computer programming) เป็นต้น มหาวิทยาลัยในประเทศไทยมีเปิดหลักสูตรนี้น้อยมากเนื่องจากต้องศึกษาวิชาในหลายๆด้าน แต่ปัจจุบันสาขาวิชานี้กำลังเป็นที่นิยมและต้องการ ของตลาดทั้งในและต่างประเทศ

ดูเพิ่มเติม
-----------

* นักคณิตศาสตร์ประกันภัย (Actuary-แอคชัวรี)

อ้างอิง
-------

1. ↑  "คณิตศาสตร์ประกันภัย" วิชาใหม่มาแรง
2. ↑  "สาขาคณิตศาสตร์ประกันภัย" และ รายชื่อคณะที่เปิดสอน
3. ↑  Dust Off Your Math Skills: **Actuary Is Best Job of 2013**; The Wall Street Journal
4. ↑  ""Best Careers for Right Now "by Career-advice". คลังข้อมูลเก่าเก็บจากแหล่งเดิมเมื่อ 2014-04-30. สืบค้นเมื่อ 2014-06-18.
5. ↑  **เด็กเก่งอันดับ 1 แอดมิชชั่น 2557 เลือกเรียนคณิตศาสตร์ประกันภัย คณะบัญชีฯ จุฬาฯ**; By สำนักข่าวไทย TNA News , 1 ก.ค. 2557 [*ลิงก์เสีย*]

แหล่งข้อมูลอื่น
---------------

* คณิตศาสตร์ประกันภัย ที่เว็บไซต์ Curlie
**ดังตฤณ** เป็นนามปากกาของ "ศรันย์ ไมตรีเวช" เจ้าของบทความธรรมะในหน้านิตยสาร และ หนังสือธรรมะ ทั้งนิยายแทรกคติทางธรรมซึ่งเข้าถึงได้ง่ายสำหรับผู้เริ่มต้นสนใจธรรมะ รวมทั้ง แนวทางการปฏิบัติธรรมเพื่อขัดเกลาชำระจิตใจ ตั้งแต่เริ่มต้นปฏิบัติจนถึงเข้มข้น

ชื่อ "ดังตฤณ" ตฤณ อ่านว่า "ตริน" แปลว่า "หญ้า" ดังตฤณ จึงมีความหมายว่า เหมือนหญ้า หรือ เสมอกันกับหญ้าสักต้นหนึ่ง

งานเขียน
--------

สามารถอ่านงานเขียนทั้งหมดของ ดังตฤณ ที่ งานของดังตฤณ

ตัวอย่างผลงานเรียงตามลำดับจากง่ายไปหายากได้แก่

### กรรมพยากรณ์

นวนิยายสำหรับคนรุ่นใหม่ทุกวัย ที่ยังไม่รู้จัก ไม่เข้าใจ ไม่ศรัทธาศาสนา
ปูพื้นความเข้าใจเรื่องกรรมและความทุกข์ อันเกิดจากการเวียนว่ายตายเกิดแบบไม่รู้อีโหน่อีเหน่
ผ่านรูปแบบนำเสนอของเรื่องราวสนุกสนานของตัวละครร่วมสมัย มีอยู่หลายภาค แต่ละภาคเป็นเอกเทศจากกัน และไม่เรียงลำดับ

### ทางนฤพาน

นวนิยายกับคนที่เคยอ่านกรรมพยากรณ์หรือมีพื้นฐานทางศาสนาอยู่บ้าง แสดงเส้นทางสู่ความพ้นทุกข์ที่หลากหลายของตัวละคร ซึ่งก็เป็นที่หวังว่าจะมีตัวใดตัวหนึ่งตรงกับความเป็นผู้อ่าน
ทำให้เกิดความรู้สึกและมุมมองร่วมไปกับตัวละคร ราวกับเข้าไปอยู่ในเรื่องด้วยตนเอง

### มีชีวิตที่คิดไม่ถึง

แสดงรายละเอียดของชีวิตโดยให้เห็นในมุมมองของเกมกรรม ซึ่งมีเครื่องชี้บอกคะแนนได้อย่างชัดเจน และเมื่อมองชีวิตโดยความเป็นเกมกรรม คุณจะไม่ทำอะไรเหมือนเดิมอีกต่อไป!

### คิดจากความว่าง

ใช้ลีลาอักษรพาคนอ่านไปสู่ความเข้าใจ ว่าความว่างจากทุกข์ระดับต้นและระดับปลายมีลำดับอย่างไร จุดมุ่งหมายสูงสุดคือให้เกิดความเข้าใจโดยไม่ต้องใช้ความพยายาม

### เสียดาย... คนตายไม่ได้อ่าน

พุทธพจน์อันเป็นคำตอบสำคัญ ที่พวกเราทุกคนควรทราบให้ได้ก่อนตาย
แทนการตั้งโจทย์ที่ผิดพลาดเช่นคนเราเกิดมาทำไม ก็เปลี่ยนเป็นโจทย์ที่ชัดเจนคือเราเกิดมาเป็นอย่างนี้ได้อย่างไร? ทำไมถึงแตกต่างกันนัก? ถ้าตายด้วยการกระทำอย่างนี้จะไปไหน?
แล้วสิ่งที่สมควรทำอย่างที่สุดในขณะมีชีวิตคืออะไร? หนังสือเล่มนี้จะชี้ให้เห็นว่าพระพุทธเจ้าตอบคำถามสำคัญไว้ครอบคลุมถ้วนทั่วหมดแล้ว เพียงแต่คนมักตายกันก่อนจะได้อ่าน

### เตรียมเสบียงไว้เลี้ยงตัว

รวมคำถามคำตอบจากนิตยสารบางกอก คนเชื่อเรื่องกฎแห่งกรรม เขาต้องทำกันอย่างไร?
ควรสงสัยเรื่องใดก่อน? ผ่อนส่งที่อยู่ใหม่กันท่าไหน?

### วิปัสสนานุบาล

ธรรมปฏิบัติขั้นต้นสำหรับมือใหม่ ที่สนใจและอยากออกจากจุดเริ่มต้นของการปฏิบัติธรรม
ภายในเวลาอันลัดสั้น ไม่มีพิธีรีตองซับซ้อนชนิดออกตัวก้าวแรกขณะยังไม่ถอนสายตาจากหน้าหนังสือได้แล้ว

### ๗ เดือนบรรลุธรรม

ประสบการณ์ธรรมะกึ่งนิยาย
สำหรับทุกระดับที่ต้องการรายละเอียดและแรงบันดาลใจ
บนทางการภาวนาที่เหมือนเต็มไปด้วยอุปสรรคขวากหนาม
๗ เดือนบรรลุธรรมจะช่วยให้เห็นภาพใหญ่โดยรวมชัดขึ้น
คือแสดงตัวอย่างสาธิตหรือ "Demo" การใช้ชีวิตแบบนักภาวนา
รวมทั้งแสดงให้เห็นว่าอุปสรรคระหว่างทางเป็นเพียงขั้นตอนหนึ่ง ๆ
ที่เมื่อผ่านแล้วก็จะพบกับความคุ้มค่าเหนือจินตนาการใด ๆ

### รักแท้มีจริง

หนังสือเล่มนี้ตั้งใจบอกคุณว่า รักแท้ไม่ได้มีอยู่ก่อน และไม่เคยหายไปไหนเลย มันขึ้นอยู่กับว่าเมื่อไหร่ใครจะสร้างสำเร็จเท่านั้น และเมื่อสร้างรักได้แล้ว คุณต้องรู้วิธีรักษาด้วย โดยการเข้าใจกฎธรรมชาติที่สำคัญประการหนึ่งคือ ถ้าไม่สร้างอนิจจังขาขึ้น คุณจะต้องประสบกับอนิจจังขาลงเป็น

### มหาสติปัฏฐานสูตร

ธรรมะล้วนสำหรับผู้ที่ต้องการหนังสืออ้างอิง
ทั้งในเชิงทฤษฎีควบคู่ไปกับการปฏิบัติ
ผู้ที่มีความชำนาญปริยัติน่าจะได้ประโยชน์ในแง่เทียบเคียงของจริง
และเชื่อว่าธรรมะของพระพุทธเจ้าที่แท้ไม่ยากเกินสมัยปัจจุบันเลย

ดูเพิ่ม
-------

* เวบรวมผลงานประพันธ์ของดังตฤณ
* รวมความคิดเห็นของดังตฤณจากเวบลานธรรม[*ลิงก์เสีย*]
ผิวหน้าของแครมบรูว์เลซึ่งมีสีน้ำตาลจากน้ำตาลที่ไหม้

ผิวหน้าของแครมบรูว์เลซึ่งมีสีน้ำตาลจากน้ำตาลที่ไหม้

**กระบวนการเคี่ยวไหม้** (อังกฤษ: caramelization) เป็นกระบวนการเกิดสีน้ำตาลในอาหารชนิดหนึ่งที่นิยมใช้ในการปรุงอาหารเพื่อให้รสชาติหวานมันและสีน้ำตาลซึ่งเกิดขึ้นจากน้ำตาล สีน้ำตาลที่เกิดขึ้นมาจากพอลิเมอร์สามกลุ่มที่มีขนาดโมเลกุลต่างกันได้แก่กลุ่มคาราเมลัน (caramelan; C24H36O18) กลุ่มคาราเมเลน (caramelen; C36H50O25) และกลุ่มคาราเมลิน (caramelin; C125H188O80) ในระหว่างเกิดปฏิกิริยาจะได้ผลิตภัณฑ์อื่นที่ระเหยได้ง่ายเช่นไดแอซีทิลออกมาด้วย ซึ่งจะให้กลิ่นและรสของคาราเมล

กระบวนการเคี่ยวไหม้จะคล้ายกับปฏิกิริยามายาร์ตรงที่เป็นการเกิดสีน้ำตาลไม่ได้เกิดจากเอนไซม์เช่นเดียวกัน อย่างไรก็ตาม ปฏิกิริยามายาร์เป็นปฏิกิริยาระหว่างน้ำตาลกับกรดอะมิโน แต่กระบวนการเคี่ยวไหม้เป็นปฏิกิริยาการสลายด้วยความร้อน

เมื่อซูโครสซึ่งเป็นไดแซ็กคาไรด์ถูกเคี่ยวไหม้จะสลายตัวเป็นโมโนแซ็กคาไรด์ได้แก่ฟรักโทสและกลูโคส

ปัจจัยที่มีผล
-------------

น้ำตาลก้อนที่ถูกเคี่ยวไหม้บางส่วน
กระบวนการเคี่ยวไหม้ขึ้นกับอุณหภูมิ โดยน้ำตาลแต่ละชนิดจะมีอุณหภูมิที่เริ่มเกิดการเคี่ยวไหม้แตกต่างกัน สิ่งเจือปนที่อยู่ในน้ำตาลเช่นกากน้ำตาลจะทำให้ปฏิกิริยาเกิดได้เร็วขึ้น

อุณหภูมิที่เริ่มเกิดการเคี่ยวไหม้| น้ำตาล | อุณหภูมิ (°C) |
| --- | --- |
| ฟรักโทส | 105 |
| กาแล็กโทส | 160 |
| กลูโคส | 150 |
| ซูโครส | 170 |
| มอลโทส | 180 |
|

กระบวนการเคี่ยวไหม้ยังได้รับผลกระทบจากสภาวะแวดล้อมทางเคมี อัตราการเกิดปฏิกิริยาหรืออุณหภูมิที่เกิดการเคี่ยวไหม้สามารถเปลี่ยนแปลงได้โดยการควบคุมค่าพีเอช โดยทั่วไปแล้วปฏิกิริยาจะเกิดได้ช้าที่ค่าพีเอชเป็นกลาง (ประมาณ 7) และจะเกิดได้รวดเร็วที่สภาวะเป็นกรด (โดยเฉพาะเมื่อพีเอชต่ำกว่า 3) และเบส (โดยเฉพาะเมื่อพีเอชสูงกว่า 9)

อ้างอิง
-------

1. ↑  Miller, Dennis (1998). *Food Chemistry: A Laboratory Manual*. Wiley-Interscience. ISBN 978-0471175438.
2. ↑  Woo, K. S.; Kim, H. Y.; Hwang, I. G.; Lee, S. H.; Jeong, H. S. (2015). "Characteristics of the Thermal Degradation of Glucose and Maltose Solutions". *Prev Nutr Food Sci*. **20** (2): 102–9. doi:10.3746/pnf.2015.20.2.102. PMC 4500512. PMID 26175997.
3. ↑  Harold McGee. "On Food and Cooking", 2nd Edition (2004), Scribner, New York, NY. "Sugar, Chocolate and Confectionery", Page 656.
4. ↑  McGee, Harold. "Caramelization: new science, new possibilities". สืบค้นเมื่อ 10 May 2019.
5. ↑  Villamiel, M.; del Castillo, M. D.; Corzo, N. (2006). "4. Browning Reactions". ใน Hui, Y. H.; Nip, W-.K.; Nollet. L. M. L.; Paliyath, G.; Simpson, B. K. (บ.ก.). *Food biochemistry and food processing*. Wiley-Blackwell. pp. 83–85. ISBN 978-0-8138-0378-4.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กระบวนการเคี่ยวไหม้**

* Caramelization at Science of Cooking
**วงศ์ปลากระเบนนก** (วงศ์: Myliobatidae, อังกฤษ: Eagle ray) เป็นวงศ์ของปลากระเบนจำพวกหนึ่ง ใช้ชื่อวงศ์ว่า Myliobatidae

จัดเป็นวงศ์ใหญ่มีวงศ์ย่อยแยกออกไปจำนวนหนึ่ง ทั้งหมดเป็นปลาที่อาศัยและหากินอยู่ในทะเล โดยมักจะพบรวมตัวกันเป็นฝูง ในบางครั้งอาจเป็นถึงร้อยตัว มีจุดเด่นคือ มีหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของสัตว์ปีก ปลายแหลม มีซี่กรองเหงือกทั้งหมด 5 ซี่ อยู่ด้านล่างของลำตัว ด้านท้องสีขาว มีส่วนหางเรียวกว่าและเล็กกว่าปลากระเบนในวงศ์ Dasyatidae

ด้วยความที่มีครีบแยกออกจากส่วนหัวชัดเจน ทำให้ปลากระเบนในวงศ์นี้สามารถว่ายน้ำไปมาได้อย่างอิสระเหมือนการบินของนก จึงทำให้เป็นที่มาของชื่อเรียก ซึ่งในบางชนิดอาจกระโดดขึ้นเหนือน้ำได้ด้วย โดยมากแล้วมักจะว่ายในระดับผิวน้ำหรือตามแนวปะการัง มีฟันที่หยาบในปาก หากินอาหารได้แก่ ครัสเตเชียน, หอย, หมึก, ปลาขนาดเล็ก รวมทั้งแพลงก์ตอนด้วยในบางสกุล ซึ่งเวลาหากินสัตว์ที่อยู่ตามหน้าดิน จะใช้ปากคุ้ยเขี่ยพื้นทรายเอา บางชนิดอาจว่ายเข้ามาหากินในแหล่งน้ำกร่อยแถบปากแม่น้ำหรือท่าเรือต่าง ๆ ได้ด้วย

พบกระจายพันธุ์ในน่านน้ำเขตอบอุ่นทั้ง มหาสมุทรแปซิฟิก มหาสมุทรอินเดีย และมหาสมุทรแอตแลนติก เป็นปลากระเบนขนาดใหญ่ มีขนาดความกว้างโดยเฉลี่ยประมาณ 1.5-2 เมตร ซึ่ง ปลากระเบนแมนตา (*Manta* spp.) ซึ่งเป็นปลากระเบนที่ใหญ่ที่สุดในโลก ก็อยู่ในวงศ์นี้ด้วย

การจำแนก
--------

**วงศ์ย่อย Myliobatinae**

* สกุล *Aetobatus*
* สกุล *Aetomylaeus*
* สกุล *Myliobatis*
* สกุล *Pteromylaeus*

**วงศ์ย่อย Rhinopterinae**

* สกุล *Rhinoptera*

**วงศ์ย่อย Mobulinae**

* สกุล *Manta*
* สกุล *Mobula*

อ้างอิง
-------

1. ↑  ความหมายของคำว่า กระเบน หน้า 38 พจนานุกรมฉบับราชบัณฑิตยสถาน พ.ศ. 2525 ISBN 974-8122-79-4
2. ↑  จาก Fishbse.org

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Myliobatidae***

* ปลากระเบนนก (Eagle ray)
***เลื้อยฉก เที่ยวบินระทึก*** (อังกฤษ: *Snakes on a Plane*) เป็นภาพยนตร์ระทึกขวัญ กำกับโดยเดวิด อาร์ เอลลิส นำแสดงโดยซามูเอล แอล. แจ็กสัน, จูเลียนนา มาร์กาลีส, นาธาน ฟิลลิปส์, บ็อบบี แคนาวาลีและราเชล บลังชาร์ด ออกฉายเมื่อวันที่ 18 สิงหาคม ค.ศ. 2006

เรื่องย่อ
---------

หลังเห็นเอ็ดดี คิม หัวหน้าแก๊งอาชญากรรมทำร้ายอัยการสหรัฐจนเสียชีวิตในฮาวาย ฌอน โจนส์ถูกเจ้าหน้าที่เนวิลล์ ฟลินน์พาตัวขึ้นเครื่องบินเพื่อไปให้การในลอสแองเจลิส คิมจึงแอบโหลดลังบรรจุงูพิษจำนวนมากขึ้นเครื่องและตั้งเวลาไว้ให้ลังเปิดเอง นอกจากนี้ยังให้ลูกน้องคนหนึ่งปลอมเป็นพนักงานต้อนรับเพื่อมอบพวงมาลัยที่ฉีดฟีโรโมนกระตุ้นให้งูดุร้ายมากขึ้นแก่ผู้โดยสาร งูออกจากลังหลังเครื่องขึ้นและทำร้ายคู่รักและผู้ที่ใช้ห้องน้ำ ด้านกัปตันแซมไปตรวจดูระบบไฟฟ้าที่ขัดข้อง แต่ถูกงูกัดจนตาย ริก ผู้ช่วยนักบินคิดว่าแซมเสียชีวิตจากภาวะหัวใจล้ม จึงทำหน้าที่นักบินแทน

ต่อมาริกถูกงูทำร้ายและพลาดไปถูกปุ่มปล่อยหน้ากากออกซิเจน ทำให้งูจำนวนมากร่วงลงมาทำร้ายผู้โดยสาร บางส่วนที่รอดชีวิตหนีไปที่หัวเครื่องและใช้กระเป๋ากั้น แต่เครื่องบินดิ่งหัวลงทำให้รถเข็นอาหารวิ่งมาชนกระเป๋า ผู้โดยสารจึงหนีขึ้นไปชั้นเฟิสต์คลาสก่อนจะกั้นบันไดด้วยแพชูชีพ ริกกลับมาควบคุมเครื่องได้และให้ฟลินน์ไปกู้ระบบหมุนเวียนอากาศ ฟลินน์ติดต่อแฮร์ริส เจ้าหน้าที่ FBI บนภาคพื้นดินให้ติดต่อดร. ไพรซ์ ผู้เชี่ยวชาญด้านพิษงู ไพรซ์ตรวจสอบภาพแล้วเชื่อว่าพ่อค้างูในลอสแองเจลิสเป็นผู้ก่อเหตุ แฮร์ริสจึงไปหาพ่อค้างู ทั้งสองฝ่ายยิงต่อสู้กันก่อนพ่อค้างูจะถูกงูกัด พ่อค้างูยอมบอกข้อมูลทั้งหมดให้แฮร์ริสเพื่อแลกกับยาต้านพิษงู แฮร์ริสสั่งให้พ่อค้างูนำยาต้านพิษออกมาเพื่อเตรียมให้แก่ผู้โดยสารบนเครื่อง และออกหมายจับคิมในข้อหาฆ่าคนตายและพยายามฆ่า

ฟลินน์พบว่าริกตายแล้วและในห้องนักบินยังมีงูอยู่เป็นจำนวนมาก ทรอย บอดีการ์ดของแคลเรนซ์ ผู้โดยสารคนหนึ่งบนเครื่องทำหน้าที่นำเครื่องลงเพราะเคยมีประสบการณ์ในการเล่นเกมจำลองการบิน ฟลินน์ให้ทุกคนเตรียมพร้อมก่อนจะยิงหน้าต่างเครื่องบินให้แตกเพื่อให้งูถูกความดันอากาศดูดออกไป ฟลินน์และทรอยนำเครื่องลงได้สำเร็จและพาผู้โดยสารทุกคนออกจากเครื่อง ขณะออกจากเครื่อง ฌอนถูกงูกัดที่หน้าอก แต่ฟลินน์ใช้ปืนยิงงู ฌอนไม่ได้รับบาดเจ็บเพราะสวมเสื้อกันกระสุนอยู่ ภาพยนตร์จบลงเมื่อฌอนและฟลินน์ไปที่บาหลี และฌอนสอนฟลินน์โต้คลื่น

นักแสดง
-------

* ซามูเอล แอล. แจ็กสัน รับบท เนวิลล์ ฟลินน์ เจ้าหน้าที่ FBI ผู้รับหน้าที่พาตัวฌอน โจนส์ไปให้การที่ลอสแองเจลิส
* จูเลียนนา มาร์กาลีส รับบท แคลร์ มิลเลอร์ พนักงานต้อนรับบนเครื่องบิน
* นาธาน ฟิลลิปส์ รับบท ฌอน โจนส์ นักกีฬาโต้คลื่นและนักแข่งรถจักรยานยนต์วิบาก ผู้เป็นพยานในคดีฆาตกรรม
* บ็อบบี แคนาวาลี รับบท เฮนรี "แฮงก์" แฮร์ริส เจ้าหน้าที่ FBI บนภาคพื้นดิน
* ท็อดด์ ลุยโซ รับบท ดร. สตีเวน ไพรซ์ ผู้เชี่ยวชาญด้านพิษงู
* เฟล็กซ์ อเล็กซานเดอร์ รับบท แคลเรนซ์ "ทรีจีส์" แร็ปเปอร์ผู้มีชื่อเสียง ผู้โดยสารคนหนึ่งบนเครื่องบิน
* คีแนน ทอมป์สัน รับบท ทรอย บอดีการ์ดของแคลเรนซ์
* ราเชล บลังชาร์ด รับบท เมอร์เซเดส สาวสังคม ผู้โดยสารคนหนึ่งบนเครื่องบิน
* ทอม บัตเลอร์ รับบท แซม นักบิน
* เดวิด เค็กเนอร์ รับบท ริก ผู้ช่วยนักบิน
* ไบรอน ลอว์สัน รับบท เอ็ดดี คิม หัวหน้าแก๊งอาชญากรรม

อ้างอิง
-------

1. 1 2  "Snakes on a Plane (2006)". Box Office Mojo. สืบค้นเมื่อ May 11, 2009.

แหล่งข้อมูลอื่น
---------------

* วิกิคำคม มีคำคมที่กล่าวโดย หรือเกี่ยวกับ ***เลื้อยฉก เที่ยวบินระทึก***
* *เลื้อยฉก เที่ยวบินระทึก* ที่อินเทอร์เน็ตมูวีเดตาเบส
* *เลื้อยฉก เที่ยวบินระทึก* ที่สยามโซน
ภาพทั่วไปของกระบวนการทริปเปิลอัลฟา
**กระบวนการทริปเปิลอัลฟา** (อังกฤษ: Triple alpha process) คือกลุ่มของปฏิกิริยานิวเคลียร์ฟิวชันซึ่งนิวเคลียสของฮีเลียม-4 สามตัว (อนุภาคอัลฟา) จะแปลงไปเป็นคาร์บอน

ดาวฤกษ์ที่มีอายุมากขึ้นจะสะสมฮีเลียมเอาไว้ ซึ่งเป็นผลผลิตจากห่วงโซ่โปรตอน–โปรตอนและวงจรซีเอ็นโอซึ่งเกิดขึ้นที่แกนของดาว ผลผลิตที่เกิดจากปฏิกิริยานิวเคลียร์ฟิวชันต่อเนื่องของฮีเลียมกับไฮโดรเจนหรือนิวเคลียสฮีเลียมอื่นๆ จะทำให้เกิด ลิเทียม-5 และเบริลเลียม-8 ขึ้นมาตามลำดับ ธาตุทั้งสองนี้ไม่เสถียรอย่างรุนแรงและแทบจะสลายตัวกลับไปเป็นนิวเคลียสขนาดเล็กตามเดิมในทันที เมื่อดาวฤกษ์ใช้เชื้อเพลิงไฮโดรเจนจนหมด แกนของดาวจะเริ่มยุบตัว จนกระทั่งอุณหภูมิในใจกลางเพิ่มสูงขึ้นถึง ~100×106 K (8.6 keV) ถึงจุดนี้นิวเคลียสฮีเลียมจะหลอมเข้าด้วยกันในอัตราที่สูงพอจะเอาชนะอัตราการเกิดผลผลิตของมัน คือเบริลเลียม-8 และสลายตัวกลับไปเป็นนิวเคลียสฮีเลียมสองตัว นั่นหมายความว่าจะมีนิวเคลียสเบริลเลียม-8 น้อยลงในแกนกลาง ซึ่งสามารถหลอมกับนิวเคลียสฮีเลียมตัวอื่นและกลายไปเป็นคาร์บอน-12 ซึ่งเป็นธาตุที่เสถียรกว่า

กระบวนการทริปเปิลอัลฟาเป็นสิ่งที่พบเห็นได้ยาก และใช้เวลานานมากในการสร้างคาร์บอนขึ้นมา นั่นเป็นเหตุผลว่าทำไมจึงไม่มีคาร์บอนเกิดขึ้นตั้งแต่ตอนเกิดบิกแบง เพราะแค่ในเวลาแค่ไม่กี่นาทีหลังบิกแบง อุณหภูมิก็ลดลงต่ำกว่าจุดที่ต้องทำให้เกิดนิวเคลียร์ฟิวชันแล้ว

อ้างอิง
-------

1. ↑  Editors Appenzeller, Harwit, Kippenhahn, Strittmatter, & Trimble. *Astrophysics Library* (3rd ed.). Springer, New York. ISBN. `{{cite book}}`: `|author=` มีชื่อเรียกทั่วไป (help)CS1 maint: multiple names: authors list (ลิงก์)
2. ↑  Ostlie, D.A. & Carroll, B.W. (2007). *An Introduction to Modern Stellar Astrophysics*. Addison Wesley, San Francisco. ISBN 0-8053-0348-0.`{{cite book}}`: CS1 maint: multiple names: authors list (ลิงก์)
3. ↑  G. Audia,§, O. Bersillonb, J. Blachotb and A.H. Wapstrac,
 เก็บถาวร 2008-09-23 ที่ เวย์แบ็กแมชชีน The NUBASE evaluation of nuclear and
decay properties, (2001)
**วงศ์ปลากราย** (อังกฤษ: Featherback fish, Knife fish) เป็นปลากระดูกแข็งน้ำจืดที่อยู่ในอันดับ Osteoglossiformes คือ ปลาที่มีกระดูกแข็งบริเวณส่วนหัวและลิ้น อันเป็นอันดับเดียวกับปลาในวงศ์ปลาตะพัดและปลาไหลผีอะบาอะบา ใช้ชื่อวงศ์ว่า Notopteridae (มาจากภาษากรีกคำว่า *noton* หมายถึง "หลัง" และ *pteron* หมายถึง "ครีบ")

เป็นปลาน้ำจืด มีรูปร่างแบนด้านข้างมาก และเรียวไปทางด้านท้าย ครีบหลังเล็ก ครีบก้นและครีบหางยาวติดกัน จึงใช้ครีบก้นที่ยาวติดกันนี้โบกพริ้วในเวลาว่ายน้ำ ครีบท้องมีขนาดเล็กมาก ปากกว้าง เกล็ดเป็นแบบขอบบางเรียบ และมีขนาดเล็กละเอียด บางครั้งอาจจะขึ้นมาผิวน้ำเพื่อฮุบอากาศโดยไม่ต้องผ่านซี่กรองเหงือกเหมือนเช่นปลาทั่วไปอื่น ๆ เนื่องจากเป็นปลาที่มีอวัยวะพิเศษพัฒนามาจากถุงลมใช้ในการหายใจได้โดยตรง เป็นปลากินเนื้อที่ออกหากินในเวลากลางคืน

มีจุดเด่นคือ ครีบก้นที่ต่อกับครีบหาง มีก้านครีบทั้งหมด 85-141 ก้าน เป็นครีบที่ปลาในวงศ์นี้ใช้ในการว่ายน้ำมากที่สุด ไม่ว่าจะเคลื่อนที่ไปทิศทางใด ส่วนที่อยู่เหนือครีบก้นขึ้นไปจะเป็นกล้ามเนื้อหนาทำหน้าที่เช่นเดียวกับครีบก้น ซึ่งส่วนของกล้ามเนื้อตรงนี้ มีชื่อเรียกกันในภาษาพูดว่า "เชิงปลากราย" จัดเป็นส่วนที่มีรสชาติอร่อยมาก

พฤติกรรมเมื่อวางไข่ตัวผู้และตัวเมียช่วยกันดูแลไข่ ไข่เป็นก้อนสีขาวทึบ ติดเป็นกลุ่มกับวัสดุใต้น้ำเช่นตอไม้หรือเสาสะพาน เลี้ยงดูลูกจนโต

พบกระจายพันธุ์ตั้งแต่ทวีปแอฟริกา, เอเชียใต้จนถึงเอเชียตะวันออกเฉียงใต้ มีทั้งสิ้น 4 สกุล 10 ชนิด  ได้แก่

การจำแนก
--------

* สกุล *Chitala* มี 6 ชนิด
	+ *Chitala blanci*
	+ *Chitala borneensis*
	+ *Chitala chitala*
	+ *Chitala hypselonotus*
	+ *Chitala lopis*
	+ *Chitala ornata*
* สกุล *Notopterus* มีชนิดเดียว
	+ *Notopterus notopterus*
* สกุล *Xenomystus* มีชนิดเดียว
	+ *Xenomystus nigri*
* สกุล *Papyrocranus* มี 2 ชนิด
	+ *Papyrocranus afer*
	+ *Papyrocranus congoensis*

สำหรับในประเทศไทยพบทั้งสิ้น 4 ชนิด (4 ชนิดแรกในด้านบน) โดยในภาษาไทยมักจะเรียกรวม ๆ กันทั้งหมดว่า "ปลาตอง"

อ้างอิง
-------

1. ↑  Greenwood, P.H. & Wilson, M.V. (1998). Paxton, J.R. & Eschmeyer, W.N. ed. *Encyclopedia of Fishes*. San Diego: Academic Press. pp. 82–83. ISBN 0-12-547665-5.
2. ↑  สมโภชน์ อัคคะทวีวัฒน์. *สาระน่ารู้ ปลาน้ำจืดไทย เล่ม ๑*. กรุงเทพฯ : องค์การค้าของคุรุสภา, 2547. 264 หน้า. หน้า 15. ISBN 974-00-8701-9

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Notopteridae***